 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ገዛኢ ሰልፊ ታንዛንያ 99 ሚእታዊት ድምጺ ብምርካብ ተዓዊቱ 30 ጥቅምቲ 2020 ምንጪ ስእሊ, Getty Images ኣብቲ ብረቡዕ ዝተኻየደ ሓፈሻዊ ምርጫ ታንዛንያ ብመሰረት ክሳብ ሕጂ ዝተቖጽረ ድምጺ ገዛኢ ሰልፊ ሲ-ሲ-ኤም ካብ 220 መናብር እቲ 218 ከምዝተዓወተ ማዕከናት ዜና እታ ሃገር ሓቢረን ኣመሪካ ኣብ ውጽኢት ናይቲ ምርጫ ጥርጣረታት ከምዘሕደረት ብመንገዲ ኤምባሲኣ ኣፍሊጣ ኣብታ ሃገር ኣብ ዝተኻየደ ዝተኻየደ ፕረዚደንታዊ መረጻ ብፕረዚደንት ጆን ማጉፊሊ ዝምራሕ ሰልፊ ቻማ ቻ ማፐንዱዚን ፕረዚደንት ጆን ማጉፉሊን ብገፊሑ ይመርሑ ከም ዘለዉ ይግለጽ ኣሎ ቀንዲ ተቃዋሚ ሰልፊ ዝኾነ ቻዴማ ኣብቲ ውጽኢት ምጥፍፋእ ከም ዝተኻየደ ብምግላጽ ነቲ ውጽኢት ከም ዘይቅበሎ ብኣግኡ ኣፍሊጡ ኣሎ ኣብ ታንዛንያ 264 መምረጺ ዞባታት ክህልዉ እንከለዉ ብመሰረት ካብ ኤኤፍፒ ዝተረኸበ ሓበሬታ ፕረዚደንት ጆን ማጉፉሊ ኣብ 32 መምረጺ ዞባታት 85 ሚእታዊት ዓወት ከም ዘመዝገበ ኮሚሽን ምርጫ እታ ሃገር ገሊጹ ኣሎ ኤምባሲ ኣሜሪካ ኣብ ታንዛንያ ብሓሙስ ኣብ ዘውጸኦ መግለጺ ክሲ ቅንዑነትን ምስቲ ምርጫ ዝተሓሓዝ ምጥፍፋእን ምፍርራሕን ምንባሩ ገሊጹ እቲ ኤምባሲ ኣብቲ ምርጫ ሰባት ደጋጊሞም ክምርጹ ምግባር ኣቐዲሙ ዝተዳለወ መድመጺ ወረቐት ምንባሩ ምእጋድ ተቃወምቲ ሰልፍታትን ምእሳር ተወዳደርትን ከም ዝነበረ ይገልጽ ፕረዚደንት ታንዛንያ ምጥቃም መከላኸሊ ጥንሲ ኮኒኑ ብጽሒት ስራሕ ኣባላት ቦርድ መረጻ ኢትዮጵያ እንታይ እዩ? 